ההמבורגרים של בוב

ההמבורגרים של בוב (באנגלית: Bob's Burgers) היא סדרת קומדיית מצבים מונפשת אמריקאית שעלתה במקור לשידור ברשת פוקס ב-9 בינואר 2011. הסדרה נוצרה על ידי לורן בוצ'ארד, שהוא מיוצרי הסדרה "Home Movies". הסדרה מופקת ומופצת בשיתוף עם .

הסדרה הייתה מועמדת לכמה פרסים, כולל שבע מועמדויות רצופות לפרס אמי לתוכנית האנימציה הטובה ביותר וזכייה בפרס ב-2014 ו-2017. בשנת 2013 המגזין "TV Guide" דירג את הסדרה כאחת מתוך 60 סדרות הטלוויזיה המונפשות הגדולות בכל הזמנים.

סרט המבוסס על הסדרה בשם "הבורגרים של בוב: הסרט" יצא לאקרנים ב-27 במאי 2022.

הסדרה זמינה לצפייה בישראל מ-2022 ואילך בשירות הסטרימינג דיסני+.

 תקציר העלילה 
עלילת הסדרה מתרחשת בעיירת החוף הבדיונית סימורס ביי אשר בניו ג'רזי ומתמקדת בחיי היומיום של משפחת בלצ'ר - ההורים, בוב ולינדה, ושלושת ילדיהם טינה, ג'ין ולואיז. חיי המשפחה סובבים בעיקר סביב מסעדת ההמבורגרים הצנועה "ההמבורגרים של בוב" אשר בבעלות משפחתית. המסעדה ממקומת בקומת הקרקע של בניין בן שתי קומות. המשפחה גרה בקומה השנייה של המבנה. כל שלושת הילדים עובדים במשרה חלקית במסעדה. מרבית הפרקים מתמקדים בחוויות של המשפחה בניהול המסעדה ובאינטראקציות של בני המשפחה עם תושבי העיירה הכוללים את שכניהם, הלקוחות של המסעדה, ותושבים אקסצנטריים שונים.

 דמויות 
 משפחת בלצ'ר 
 בוב בלצ'ר (ה. ג'ון בנג'מין) - הפטריארך החרוץ של משפחת בלצ'ר, וכמו כן הבעלים והטבח הראשי במסעדת "ההמבורגרים של בוב" אשר היא בבעלות משפחתית. הוא אוהב במיוחד ליצור מעת לעת המבורגרים ייחודיים. למרות שלעיתים רבות הוא נוטה להיות פסימי ונוירוטי, בוב הוא איש משפחה מסור אשר מושקע במיוחד במסעדה שלו.
 לינדה בלצ'ר (ג'ון רוברטס) - אשתו המסורה, האנרגטית והאופטימית של בוב. לינדה ידועה במיוחד בשל המבטא הניו יורקי הכבד שלה והמשקפיים האדומים הייחודיים שלה. נוהגת לעיתים רבות לשיר שירים מאולתרים על אירועים שונים בחיי היומיום שלה. במסעדה לינדה עובדת כקופאית.
 טינה בלצ'ר (דן מינץ) - הבת הבכורה של משפחת בלצ'ר אשר היא בת 13. טינה היא נערה מתבגרת חביבה, מגושמת, חסרת ביטחון ובעלת דמיון פעיל במיוחד. טינה נוטה להיות אובססיביות במיוחד לגבי סוסים, בנים (במיוחד ג'ימי פסטו ג'וניור), ספרים רומנטיים, ולהקת הבנים Boyz4Now, בפרק הראשון נרמז כי היא עשויה להיות אוטיסטית.
 ג'ין בלצ'ר (יוג׳ין מירמן) - הבן האמצעי של משפחת בלצ'ר אשר הוא בן 11. ג'ין הוא אופטימי והומוריסטי, מוזיקאי חובב אשר מרבה לנגן בדוגם צלילים.
 לואיז בלצ'ר (קריסטן שאל) - הבת הצעירה של המשפחה אשר היא בת 9. לואיז היא ילדה חכמה, שובבה ושנונה עם נטייה לסרקזם והומור מעט אפל. מרבה לרקום מזימות מורכבות. נוהגת תמיד לחבוש כובע ורוד עם אוזני ארנב.

 דמויות משנה 
 טדי (לארי מרפי) - לקוח קבוע במסעדה וחבר קרוב של משפחת בלצ'ר. טדי הוא שיפוצניק עם לב זהב אך לא משכיל במיוחד אשר עוזר לעיתים רבות לבוב עם תיקונים ומשימות שונות.
 ג'ימי פסטו (האב) (ג'יי ג'ונסטון, 2011–2021; אריק באוזה, 2023–הווה) - יריבו העסקי של בוב. לג'ימי פסטו יש אגו מנופח ובבעלותו פיצרייה הממוקמת מעבר לכביש. היריבות שלו עם בוב היא מרכיב קומי מרכזי לאורך הסדרה, והיא מובילה לעיתים רבות לתחרויות אבסורדיות או ויכוחים סוערים.
 ג'ימי פסטו ג'וניור (ה. ג'ון בנג'מין) - בנו הבכור של ג'ימי פסטו ומושא האהבה של טינה בלצ'ר אשר רק רוצה לרקוד.
 מורט (אנדי קינדלר) - לקוח המסעדה והבעלים של בית לוויות הממוקם בסמיכות אליה.
 מר פישהודר (קווין קליין) - איש נדל"ן עשיר עם רטייה על עינו הימינית אשר משכיר למשפחת בלצ'ר את המבנה בו נמצא ביתם והמסעדה שלהם.
 מר פרונד (דייוויד הרמן) - יועץ בית ספר אשר לעיתים רבות נאלץ להתעמת עם ילדי משפחת בלצ'ר, ובמיוחד עם לואיז.
 זיק (בובי טיסדייל) - תלמיד מרדן וקשוח אשר הוא חברו הטוב ביותר של ג׳ימי פסטו ג'וניור.
 תמי לארסן (ג'ני סלייט) - תלמידה מפונקת, חצופה ומניפולטיבית אשר היא חברתה של טינה. לעיתים רבות נוטה להביך בכוונה את טינה בפני אחרים.

סקירה

 באפריל 2025 הסדרה חודשה לארבע עונות נוספות: 16, 17, 18 ו-19.

 פרסים ומועמדויות 
פרסשנהקטגוריהתוצאהמקורפרס אמי לבידור בפריים טיים2025תוכנית האנימציה הטובה ביותרפרס בחירת מבקרי הטלוויזיה2026סדרת האנימציה הטובה ביותר

 קישורים חיצוניים 



הערות שוליים

קטגוריה:פוקס: תוכניות וסדרות
קטגוריה:זוכי פרס אנני
קטגוריה:קומדיות מצבים מונפשות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2011